
REFERAT
Privind conferirea titlului de Cetăţean de Onoare al municipiului Timişoara 
domnului Hell S. Stefan Walter




          Având în vedere faptul ca, prin câştigarea Premiului Nobel pentru Chimie pe 2014, domnul Stefan Walter Hell a contribuit la promovarea imaginii municipiului Timişoara în tară şi în străinătate propunem acordarea titlului de Cetăţean de Onoare al municipiului Timişoara.

          Stefan Walter Hell s-a născut la data de  23 decembrie 1962 în Arad într-o familie de șvabi bănățeni. A urmat cursurile Liceului Nikolaus Lenau din Timișoara între ani 1977 şi 1978 când a emigrat cu familia în Republica Federală Germania.
         Între 1991 și 1993 a lucrat la European Molecular Biology Laboratory, în cadrul laboratorului principal din Heidelberg. Aici a reușit să demonstreze practic principiul microscopiei 4Pi și să îmbunătățească considerabil rezoluția în profunzime. Din 1993 a deținut un post la Universitatea Turku din Finlanda, unde a fost șef de echipă în departamentul de fizică medicală. Acolo a dezvoltat principiul microscopului STED, un microscop de fluorescență. În paralel, între 1993 și 1994, a activat timp de 6 luni ca Visiting Scientist, în departamentul Engineering Science de la Universitatea Oxford. 
          În 1996 a obținut calificarea postdoctorală care permite în Germania obținerea poziției de profesor universitar (în germană Habilitation). Anul următor s-a angajat la Institutul Max Planck pentru Chimie Biofizică din Göttingen, unde s-a axat pe cercetări în domeniul microscopiei optice. La 15 octombrie 2002 a ajuns directorul institutului. În 2003 a obținut o poziție de conducător al secției de microscopie optică de mare rezoluție din cadrul DKFZ, pentru ca în 2004 să fie numit profesor onorar la Universitatea
           Activitatea științifică a profesorului Hell s-a concretizat prin scrierea a aproape 250 de articole în publicațiile de specialitate și a peste 30 de cărți.
           Premii și distincții:
2000 – Premiul ICO, Comisia Internațională de Optică (ICO)
2001 – Premiul Helmholtz pentru metrologie (co-laureat)
2002 – Premiul de Inovare al Fundației Leibinger
2002 – Premiul de Cercetare Carl-Zeiss al Fondurilor Ernst Abbe
2002 – Premiul Karl-Heinz Beckurts
2004 – Premiile „Gottlieb Daimler” și „Karl Benz”, Academia de Științe „Brandenburg” din Berlin
2006 – Premiul pentru Inovație al președintelui Germaniei
2007 – Premiul „Cozzarelli” conferit de Proc. Natl. Acad. Sc. (Lucrările Academiei Naționale de Științe) SUA
2007 – Premiul „Julius Springer” pentru fizică aplicată
2008 – Premiul „Gottfried Wilhelm Leibniz” al Consiliului German de Cercetare (DFG)
2008 – Premiul Statului Saxonia Inferioară
2009 – Premiul Otto „Hahn” pentru fizică
2009 – Doctor honoris causa med., Universitatea din Turku, Finlanda
2010 – Premiul „Ernst Hellmut Vits”
2011 – Premiul Familiei „Hansen”
2011 – Premiul European pentru Știință „Körber” (Științe ale fizicii)
2011 – Premiul „Gothenburg Lise Meitner” 2010/2011
2011 – Premiul „Meyenburg” pentru cercetare în domeniul cancerului
         Hell este membru de onoare al Academia Română din 2012. Este director în Institutul Max Planck de Chimie Biofizică (Karl-Friedrich-Bonhoeffer-Institut) din Göttingen.
     
        Prin urmare propunem acordarea titlului de Cetăţean de Onoare al municipiului
Timişoara domnului Hell S. Stefan Walter, pentru vasta sa activitate ce a condus la promovarea municipiului Timişoara în lume.

